Rohelise Kooli töörühma koosolek

26.03.2020

Osalesid Google Meets keskkonna kaudu: Liina Savolainen, Siiri Alamaa, Klaire Sinisalu, Anna Gretšenko, Jaana Raimets

**Päevakorrapunktid:**

* Rohelise kooli lipu taotluse läbivaatus.
* Transport ja liikumine (aprill) – kiiver kui ohutu liiklemise tähtis osa (kaardistame hetkeseisu, võrdleme sügise küsimustikuga), kooli liikumine (transport, alternatiivid, küsitlus), võimalik koostöö tervise nõukoguga, liikumine koolipäeva jooksul (tunnis ja vahetunnis).
* 30. mai Perepäeva üritus – täpsemad plaanid ja tegevused lähtuvalt 12.03 arendusmeeskondade otsusest. Räägime edasi meie tegevustest selle elluviimisel (kas Tädu terviserada, töötoad koolis vm.)

**Otsused:**

* Rohelise kooli lipu taotluse koostamine on viimases faasis – hetkel taotlusvormi läbivaatamine ja täiendamine. Liina on eelnevalt jaganud eeltäidetud taotluse vormi. Koosolekul täidetud suurem osa seni vastuseta või täiendamist vajanud küsimused. Veel andmeid ja täiendamist vajavad küsimused/teemad:

1. Töörühma liikmed said taotluses täpsustatud. Ühiselt sai leitud, et meeskonna jätkusuutlikuks toimimiseks on oluline kaasata rohkem õpilasi ja teha seda ka noorematest klassidest. Räägitud on 4. klasside klassijuhatajatega on räägitud, kuid seoses eriolukorra tekkimisega riigis, jäid konkreetsed kokkulepped tegemata. Hetkel huvitatud kaks 4.b õpilast ja ootavad rohkem infot, milline oleks nende roll Rohelise kooli meeskonnas. Võimalik, et klassijuhataja Brigitta Kaselt liitub samuti Rohelise kooli meeskonnaga.
2. Helkuri kampaania, mille kohta pole infot – küsida Hannalt, pilte Kairelt.
3. Rohelise kooli tegevuskava eraldi dokumendina puudub ja tuleb hakata protokollide põhjal kokku kirjutama. Sinna sisestada planeeritud ja läbiviidud tegevused kuude lõikes.
4. Seire ja hindamine – andmed saame ressursikulu analüüsiks 01. aprillil 2020
5. Teavitamine ja huvigruppide kaasamine – võimalusel hakata Rohelise kooli uudiseid avaldama kooli koduleheküljel eraldi, et need rohkem silma hakkaksid ja oleksid paremini leitavad. Heaks eeskujuks on Viimsi kooli Rohelise kooli blogi, kus on ülevaade iga teema kohta eraldi, lisaks põhjalikud kokkuvõtted.
6. Kohalikus meedias tegevuste kajastamine – oleme mainitud korra kohvipuru kogumise kampaaniaga seoses. Viimsi Teatajasse on raske löögile pääseda, kui artikkel pole aktuaalne. Püüame leida edaspidi võimalusi rohkem oma tegemisi kajastada ja teha koostööd teiste Viimsi haridusasutustega.
7. RK keskkonnapõhimõtted – otsusena ei ole leitav. Olemas koolis Rohelise kooli stendil.
8. Märtsi, aprilli tegevused – märtsis tervisemeeskonnaga planeeritud salatipäev lükkub kehtestatud eriolukorra tõttu aprilli. Ettepanek teha virtuaalne salatipäev kooli 7. sünnipäeva (17.04) tähistamise raames. Räägime tervisemeeskonnaga läbi 02.04, kui toimub Perepäeva koosolek.

* Transport ja liikumine aprillis – teemad kiiver kui ohutu liiklemise tähtis osa (kaardistame hetkeseisu, võrdleme sügise küsimustikuga) ja liikumine kooli (transport, alternatiivid, küsitlus) ja liikumine koolipäeva jooksul (tunnis ja vahetunnis). Seoses väljakuulutatud eriolukorraga riigis lükkub kaardistamine, küsitlus ja võrdlus sügisel läbi viidud küsitlusega, edasi.

**Ettepanek:** Paluda 3.- 4. klasside klassijuhatajaid, kehalise kasvatuse, kunsti- ja rattakoolituse õpetajaid kavandada ja jagada õpilastele ülesande, kus õpilased peavad hindama kiivri vajalikkust vms, mis läheb aprilli liikluse teemaga siiski kokku. Näiteks kunsti ja rattakoolituse lõiming, kus õpilased joonistavad jalgratturi kiivriga ning kirjutavad juurde, miks on kiiver jalgratturi seisukohast tähtis või teevad muu kiivriga seotud plakati vms.

* 30. mai Perepäeva üritus – täpsemad plaanid ja tegevused lähtuvalt 12.03 arendusmeeskondade otsusest. Sisend Perepäevaks on tehtud 12. märtsi Perepäeva koosolekul (matk, töötoad). Kui täpsustub kogu Perepäeva kontseptsioon 2. aprilli koosolekul, siis oleme valmis võtma 2-3 kontrollpuntki orienteerumise rajal, mõeldes sinna tegevusi või küsimusi, mis on seotud Rohelise kooliga. Samuti oleme valmis läbi viima taaskasutuse/meisterdamise töötuba kooliaia juures.
* Järgmise koosolek 16. aprill, teemad:

1. Rohelise kooli lipu taotluse ülevaatus enne taotlemist (tähtaeg 30. aprill).
2. Aprilli tegevused (koostöö teiste meeskondadega) – salatipäev ja 3.-4. klasside lõimitud aineõpe, kus hinnatakse kiivri vajalikkust.
3. 30.05 Perepäev – RK meeskonna tegevused üritusel.